I august [[2006]] blev Anker Fjord Hospice åbnet med 12 patientlejligheder på hver 60 m<sup>2</sup>, og alle med udsigt mod øst over [[Ringkøbing Fjord]]. Det havde været Lauridsens udtrykkelige ønske, at alle beboerne skulle kunne se solopgangen fra deres lejlighed og føle, at de atter var heldige at vågne op til en ny dag.<ref>[https://www.herningfolkeblad.dk/artikel/6012500a-dd26-4b4c-9065-50a3d5a4b4dd/ Foredrag om tankerne bag hospice . Artikel i Herning Folkeblad 2. maj 2018.]</ref> Den officielle indvielse fandt sted [[12. oktober]] [[2006]] under overværelse af blandt andre [[kronprinsesse Mary]].<ref name=ÅS>[https://stiften.dk/Fri/Et-godt-sted-at-doe/artikel/59659 Et godt sted at dø], ''[[Århus Stiftstidende]]''. 22. november 2008</ref>
Historie Foreninger Organisationer